Na podlagi petega odstavka 145.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) ministrica za kmetijstvo, gozdarstvo in prehrano izdaja


PRAVILNIK 
o spremembah Pravilnika o izračunu standardnega prihodka kmetijskih gospodarstev

1. člen
V Pravilniku o izračunu standardnega prihodka kmetijskih gospodarstev (Uradni list RS, št. 21/23) se v 2. členu v tretji alineji besedilo »Izvedbeno uredbo Komisije (EU) 2022/2499 z dne 12. decembra 2022 o spremembi in popravku Izvedbene uredbe (EU) 2015/220 o določitvi pravil za uporabo Uredbe Sveta (ES) št. 1217/2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski uniji (UL L št. 325 z dne 20. 12. 2022, str. 31)« nadomesti z besedilom »Izvedbeno uredbo Komisije (EU) 2023/2476 z dne 9. novembra 2023 o spremembi in popravku Izvedbene uredbe (EU) 2015/220 o določitvi pravil za uporabo Uredbe Sveta (ES) št. 1217/2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski uniji (UL L št. 2023/2476 z dne 15. 11. 2023)«.

2.člen

V 3. členu se peti odstavek spremeni tako, da se glasi:
»(5) Pri izračunu SO za rastlinsko pridelavo leta n se površina kmetijske rastline iz zbirne vloge ali površina vrste zelenjadnice iz Evidence pridelovalcev zelenjave in zelišč na stanje 20. novembra leta n-1 oziroma rabe kmetijskih zemljišč iz Registra kmetijskih gospodarstev (v nadaljnjem besedilu: RKG) upošteva na stanje 21. novembra leta n-1 ter podatki iz Registra pridelovalcev grozdja in vina na stanje 31. decembra leta n-1.«.

V šestem odstavku se druga alineja spremeni tako, da se glasi:
»– za krave: podatki o številu krav v kontroli mleka, pridobljeni iz Centralne podatkovne zbirke Govedo na zadnji dan v mesecu, v obdobju od oktobra leta n-2 do septembra leta n-1; podatki o količini neposredno prodanega in oddanega mleka za leto n-2 iz Evidence za sektor mleka; podatek o vključenosti v ekološko rejo mleka za leto n-2 iz Evidence pridelovalcev in predelovalcev ekoloških in integriranih kmetijskih pridelkov ali živil;«.

 
3. člen
Priloga 1 se nadomesti z novo Prilogo 1, ki je kot Priloga 1 sestavni del tega pravilnika.

4. člen
Priloga 2 se nadomesti z novo Prilogo 2, ki je kot Priloga 2 sestavni del tega pravilnika.

5. člen
Priloga 3 se nadomesti z novo Prilogo 3, ki je kot Priloga 3 sestavni del tega pravilnika.


KONČNA DOLOČBA
6.člen
(začetek veljavnosti)

Ta pravilnik začne veljati naslednji dan po objavi v Uradnem listu Republike Slovenije.

